
DĖL ATSAKYMŲ Į TIEKĖJŲ KLAUSIMUS

Siunčiame atsakymus į tiekėjų klausimus pirkime: 2026-VKJ-113-Dažnio keitikliai ir jų atsarginės dalys.
[bookmark: _Hlk25240925]Siekdami išvengti turinio interpretacijų, tiekėjų klausimus cituojame tiksliai taip, kaip buvo pateikti Centrinės viešųjų pirkimų informacinės sistemos (toliau – CVP IS) priemonėmis (tekstas neredaguotas).

	Eil. Nr.
	Nuoroda į pirkimo dokumentų punktą
	Siūloma korekcija / klausimas
	Siūlomos korekcijos pagrindimas, motyvas
	Atsakymas į klausimą/ Informacija apie pirkimo dokumentų tikslinimą

	1.
	Techninės specifikacijos 4.1. punktas
	Siūloma punkto redakcija.
„4.1.	Tiekėjo arba Prekių gamintojo taikomas Prekių garantinis laikotarpis yra 12 (dvylika) mėnesių, skaičiuojamas nuo Prekių perdavimo-priėmimo akto pasirašymo dienos. Prekių ar jų defektų turinčios dalies garantinis laikotarpis bus pratęstas laikotarpiui, per kurį Prekių ar tokios dalies negalima naudoti dėl bet kokio defekto, už kurį atsako Tiekėjas, tačiau jokiomis aplinkybėmis Garantinis laikotarpis neviršys 24 mėnesių nuo pradinio Prekių pristatymo.“
	Standartinis atsarginių dalių garantinis terminas yra 12 mėnesių.
	Punktas nebus keičiamas. Vadovaujantis CK maksimalius terminus, per kuriuos Pirkėjas gali reikšti pretenzijas dėl nekokybiškų prekių yra 24 mėnesiai.


	2.
	Sutarties SD 2.12. punktas
	Prašome iš dalies pakeisti 2.12 punktą taip:
„Visais atvejais Susijusios prekės tiekiamos tik Šalims iš anksto susitarus dėl kainų ir pristatymo terminų. Susijusių prekių užsakymas įsigalioja ir tampa privalomas tiek Pirkėjui, tiek Tiekėjui po to, kai Tiekėjas tokį užsakymą patvirtina raštu.“
	Visais atvejais Susijusios prekės tiekiamos tik Šalims iš anksto susitarus dėl kainų ir pristatymo terminų. Susijusių prekių užsakymas įsigalioja ir tampa privalomas tik po to, kai jį raštu patvirtina abi Šalys – tiek Pirkėjas, tiek Tiekėjas.
	Dabartinė Sutarties SD 2.12 punkto redakcija aiškiai reglamentuoja Susijusių prekių užsakymo ir suderinimo tvarką. Joje numatyta, kad Tiekėjas, gavęs užsakymą, pirmiausia turi pateikti Susijusių prekių įkainius ir, Pirkėjui paprašius, juos pagrindžiančią informaciją. Toks kainų pateikimas iš esmės reiškia Tiekėjo sutikimą, kad jis gali ir yra pasirengęs tokias Susijusias prekes tiekti už nurodytą kainą.
Gavęs Tiekėjo pateiktas kainas, Pirkėjas priima galutinį sprendimą ar tokios kainos jam yra tinkamos, ir tik Pirkėjui raštu patvirtinus užsakymą, jis pradedamas vykdyti. 
Atsižvelgiant į tai, punktas nebus keičiamas. 

	3.
	Sutartes SD punktas 6.4.
	Prašome įtraukti naują 6.4 punktą taip:
„Nepaisant kitų Sutarties / Užsakymo nuostatų, išskyrus didelio neatsargumo ar tyčinio netinkamo elgesio atvejus, nė viena Šalis neatsako kitai Šaliai nei pagal sutartį, deliktą ar kitu pagrindu už naudojimo praradimą, gamybos praradimą, duomenų praradimą, sutarties praradimą, galimybių praradimą ar pelno negavimą, taip pat palūkanų sąnaudas, kurias kita Šalis gali patirti ryšium su Sutartimi, arba už bet kokius netiesioginius ar išvestinius nuostolius ar žalą.“
	Rizikos pobūdis yra kitoks, todėl Tiekėjas negali prisiimti netiesioginių ir išvestinių nuostolių rizikos, kuri galėtų būti akivaizdžiai neproporcinga atitinkamo nekokybiško produkto vertei.
Vadovaujantis proporcingumo principu, Tiekėjas projekte turi tik ribotą ekonominį interesą, todėl negali prisiimti neproporcingos atsakomybės, įskaitant atsakomybę už negautą pelną ar netiesioginius bei išvestinius nuostolius ar žalą.
	Punktas nebus įtrauktas. Vadovaujantis viešųjų pirkimų įstatymu, po pirkimo dokumentų paskelbimo negali būti atliekami tokie keitimai, kurie iš esmės pakeičia konkurencijos sąlygas, tiekėjų galimybes dalyvauti ar pasiūlymų turinį.
Šio punkto įtraukimas pakeistų sutarties sąlygas iš esmės, t. y. pakeistų rizikų paskirstymą.

	4. 
	Sutarties SD naujas 10 punktas
	[bookmark: _Hlk86077845]Prašome įtraukti naują punktą

10. Taikytini integriteto teisės aktai reiškia:

1. Kovos su kyšininkavimu ir korupcija teisės aktai:
įskaitant 1977 m. Jungtinių Amerikos Valstijų Užsienio korupcinės veiklos įstatymą (Foreign Corrupt Practices Act), su visais jo pakeitimais, 2010 m. Jungtinės Karalystės Kyšininkavimo įstatymą (UK Bribery Act), su visais jo pakeitimais, bet kokius teisės aktus, įgyvendinančius Ekonominio bendradarbiavimo ir plėtros organizacijos (EBPO) Konvencijos dėl kovos su užsienio viešųjų pareigūnų papirkinėjimu principus, taip pat visus kitus taikytinus teisės aktus, taisykles, reglamentus, dekretus ir (ar) oficialius valstybės institucijų sprendimus, susijusius su korupcijos prevencija, pinigų plovimo prevencija ir mokesčių vengimo prevencija atitinkamose jurisdikcijose (bendrai – „Kovos su kyšininkavimu ir korupcija teisės aktai“); ir
1. Sankcijų ir prekybos kontrolės teisės aktai:
visi taikytini įstatymai, reglamentai, administraciniai ar reguliavimo sprendimai ar gairės, kuriais nustatomos sankcijos, draudimai ar apribojimai tam tikrai veiklai, įskaitant, bet neapsiribojant:
(i) prekių, paslaugų, technologijų ar programinės įrangos importu, eksportu, reeksportu, perdavimu ar tranzitu;
(ii) finansavimu, investicijomis arba tiesioginiais ar netiesioginiais sandoriais ar kitokiais komerciniais santykiais su tam tikromis valstybėmis, teritorijomis, regionais, vyriausybėmis, projektais ar specialiai nurodytais fiziniais ar juridiniais asmenimis, įskaitant bet kokius būsimus šių nuostatų pakeitimus; arba
(iii) bet kokiais kitais teisės aktais, reglamentais, administraciniais ar reguliavimo sprendimais ar gairėmis, priimtais, palaikomais ar įgyvendinamais bet kurios Sankcijas taikančios institucijos šios Sutarties sudarymo dieną arba po jos
(bendrai – „Prekybos kontrolės teisės aktai“); ir
1. Žmogaus teisių ir kovos su šiuolaikine vergove teisės aktai:
įskaitant Visuotinę žmogaus teisių deklaraciją, Jungtinių Tautų Rekomenduojamus principus dėl verslo ir žmogaus teisių, EBPO Gaires daugianacionalinėms įmonėms, Tarptautinės darbo organizacijos (TDO) pagrindines darbo standartų konvencijas, Jungtinės Karalystės Šiuolaikinės vergovės įstatymą (UK Modern Slavery Act) bei kitus panašius žmogaus teisių, kovos su prekyba žmonėmis ir kovos su šiuolaikine vergove teisės aktus ir reglamentus
(bendrai – „Žmogaus teisių teisės aktai“).
Sankcijas taikanti institucija – bet kuri valstybės ar reguliavimo institucija, jos padalinys, įstaiga, valdžios institucija, institucija, agentūra ar teismas, kuris priima ar administruoja Prekybos kontrolės teisės aktus, įskaitant, bet neapsiribojant, aukščiau nurodytomis valstybės ir reguliavimo institucijomis:
(i) Jungtinių Tautų;
(ii) Jungtinių Amerikos Valstijų (įskaitant JAV Iždo departamento Užsienio turto kontrolės biurą (Office of Foreign Assets Control – OFAC), JAV Valstybės departamentą ir JAV Prekybos departamentą);
(iii) Europos Sąjungos; arba
1. Šveicarijos.
Ribojamas asmuo – bet kuris juridinis ar fizinis asmuo, įtrauktas į bet kurį (įskaitant JAV ir ES) tikslinių subjektų, blokuotų subjektų ar asmenų, kuriems taikomas turto įšaldymas ar kiti apribojimai pagal bet kuriuos taikytinus Prekybos kontrolės teisės aktus, sąrašą (taip pat laikomas bet kuris juridinis asmuo, kuris tiesiogiai ar netiesiogiai, bendrai ar individualiai, priklauso Ribojamam asmeniui penkiasdešimties (50) procentų ar didesne dalimi arba kurį toks Ribojamas asmuo kitaip kontroliuoja).
1. Abi Šalys įsipareigoja laikytis visų Taikytinų integriteto teisės aktų, kiek tai susiję su šia Sutartimi. Abi Šalys taip pat užtikrina, kad jų atitinkami darbuotojai, pareigūnai, vadovai bei bet kurie susiję asmenys ar tretieji asmenys, bet kokiu būdu dalyvaujantys vykdant ar susiję su šia Sutartimi, įsipareigotų laikytis visų Taikytinų integriteto teisės aktų ir šiame Straipsnyje nustatytų reikalavimų. Abi Šalys patvirtina, kad jos nepažeidė, nepažeis ir nesudarys sąlygų kitai Šaliai pažeisti jokių Taikytinų integriteto teisės aktų, kiek tai susiję su šia Sutartimi.
2. Kiekviena Šalis patvirtina ir garantuoja, kad, kiek jai yra žinoma, šios Sutarties sudarymo dieną nei ji, nei bet kuris jos vadovas ar pareigūnas nėra Ribojamas asmuo. Kiekviena Šalis sutinka nedelsdama raštu pranešti kitai Šaliai, jeigu ji tampa Ribojamu asmeniu.
3. Jeigu dėl Prekybos kontrolės teisės aktų, priimtų ar pakeistų po šios Sutarties sudarymo dienos, (i) Klientas tampa Ribojamu asmeniu arba (ii) negaunamas būtinas eksporto leidimas ar autorizacija iš Sankcijas taikančios institucijos, ir dėl to Paslaugų teikėjui ar bet kuriems jo susijusiems asmenims ar tretiesiems asmenims, bet kokiu būdu dalyvaujantiems vykdant ar susijusiems su šia Sutartimi, Sutarties vykdymas tampa neteisėtas arba neįmanomas praktiškai, Paslaugų teikėjas per kuo trumpesnį pagrįstą terminą raštu informuoja Klientą apie negalėjimą vykdyti ar įvykdyti atitinkamus įsipareigojimus. Klientui gavus tokį pranešimą, Paslaugų teikėjas turi teisę savo pasirinkimu:
(a) nedelsdamas sustabdyti atitinkamos prievolės vykdymą pagal Sutartį tol, kol tokios prievolės vykdymas taps teisėtas, arba
(b) vienašališkai nutraukti Sutartį visa apimtimi arba iš dalies nuo pranešime nurodytos datos arba bet kurios vėlesnės datos.
Paslaugų teikėjas neatsako Klientui už jokias išlaidas, sąnaudas ar žalą, susijusias su tokiu Sutarties vykdymo sustabdymu ar nutraukimu.
4. Sutarties vykdymo sustabdymo ar nutraukimo atveju, kaip nurodyta aukščiau 3 punkte, Paslaugų teikėjas turi teisę į apmokėjimą, numatytą Sutartyje, taip pat į visų pagrįstų ir būtinų su tokiu sustabdymu ar nutraukimu susijusių išlaidų atlyginimą, įskaitant, bet neapsiribojant, visas pagrįstas išlaidas, susijusias su bet kokios subrangos sutarties dėl prekių ar paslaugų, sudarytos ar numatytos pagal šią Sutartį, sustabdymu ar nutraukimu.
5. Paslaugų teikėjo prekėms, paslaugoms ir (arba) technologijoms gali būti taikomi užsienio prekybos apribojimai, įskaitant dvejopo naudojimo prekių prekybos kontrolę. Šalys įsipareigoja gauti visus būtinus leidimus ir (arba) licencijas iš kompetentingų institucijų Paslaugų teikėjo prekių ir (arba) paslaugų importui ar eksportui. Prekėms, paslaugoms ir (arba) technologijoms, kilusioms iš Jungtinių Amerikos Valstijų, taikomos JAV Eksporto administravimo taisyklės (Export Administration Regulations – „EAR“) ir jos negali būti eksportuojamos, reeksportuojamos ar perduodamos šalies viduje negavus reikiamų galiojančių JAV kompetentingų institucijų leidimų ar autorizacijų.
6. Klientas patvirtina, kad jis yra galutinis bet kokių pagal šią Sutartį tiekiamų prekių ar paslaugų gavėjas ir kad šios prekės ar paslaugos skirtos tik civiliniam naudojimui. Klientas taip pat patvirtina, kad jis tiesiogiai ar netiesiogiai neparduos, neeksportuos, nereeksportuos, neperduos, neišleis, neperduos informacijos ar kitaip neperleis jokių iš Paslaugų teikėjo gautų prekių ar paslaugų Ribojamiems asmenims ar asmenims, veikiantiems jurisdikcijose ar regionuose, arba kai galutinis naudojimas būtų vykdomas jurisdikcijose ar regionuose, kuriuos Paslaugų teikėjas yra uždraudęs, įskaitant Baltarusiją, Krymą, Kubą, Iraną, Šiaurės Korėją, Rusiją, Siriją, taip pat Ukrainos Donecko, Luhansko, Chersono ir Zaporižios regionus (šis sąrašas gali būti bet kada keičiamas Paslaugų teikėjo).
Klientas taip pat patvirtina ir garantuoja, kad pagal šią Sutartį tiekiamos prekės ir (arba) paslaugos nebus montuojamos, naudojamos ar taikomos, tiesiogiai ar netiesiogiai, (i) cheminių, biologinių ar branduolinių ginklų ar jų pristatymo sistemų projektavimui, gamybai, naudojimui ar saugojimui, (ii) bet kokiems kariniams tikslams ar (iii) bet kokių branduolinių objektų eksploatavimui, įskaitant, bet neapsiribojant, branduolines elektrines, branduolinio kuro gamyklas, urano sodrinimo įrenginius, panaudoto branduolinio kuro saugyklas ir tyrimų reaktorius, be išankstinio rašytinio Paslaugų teikėjo sutikimo.
7. Siekiant išvengti abejonių, jokia šios Sutarties nuostata negali būti aiškinama ar taikoma taip, kad bet kuri Šalis būtų įpareigota atlikti ar susilaikyti nuo bet kokio veiksmo, kuris pažeistų taikytinus Prekybos kontrolės teisės aktus arba lemtų ekonominės naudos praradimą pagal tokius teisės aktus.
8. Klientas įsipareigoja nedelsdamas raštu informuoti Paslaugų teikėją apie bet kokį galimą ar faktinį įsipareigojimų pagal Taikytinus integriteto teisės aktus, Paslaugų teikėjo Elgesio kodeksą ar Integriteto nuostatas pažeidimą, kurį padarė pats Klientas, su juo susiję asmenys ar bet kurie Kliento pasitelkti tretieji asmenys, susiję su šia Sutartimi. Gavus tokį pranešimą arba jeigu Paslaugų teikėjas kitaip turi pagrindo manyti, kad galimas ar faktinis pažeidimas įvyko, Klientas įsipareigoja sąžiningai bendradarbiauti vykdant bet kokį auditą, paklausimus ar tyrimą, kuriuos Paslaugų teikėjas laiko būtinais. Tokio audito, paklausimų ar tyrimo metu Paslaugų teikėjas turi teisę sustabdyti savo įsipareigojimų vykdymą tol, kol gaus jam priimtiną patvirtinimą, kad pažeidimo nebuvo ar nebus. Paslaugų teikėjas neatsako Klientui už jokius reikalavimus, nuostolius ar žalą, susijusius su sprendimu sustabdyti ar nutraukti savo įsipareigojimų vykdymą pagal šią nuostatą.
 
Neatsižvelgiant į tai, kas išdėstyta aukščiau ar bet kurią kitą šios Sutarties nuostatą, bet kokio faktinio ar neišvengiamo Taikytinų integriteto teisės aktų pažeidimo arba esminio įsipareigojimų, nustatytų Paslaugų teikėjo Elgesio kodekse ar Integriteto nuostatose, pažeidimo atveju, Paslaugų teikėjas, laikydamasis imperatyviųjų Taikytinos teisės aktų nuostatų, turi teisę vienašališkai nutraukti Sutartį nedelsiant.
Toks Sutarties nutraukimas neturi įtakos jokioms Paslaugų teikėjo teisėms į teisių gynimo priemones, kuriomis jis gali pasinaudoti, ir Paslaugų teikėjas neatsako Klientui už jokius reikalavimus, nuostolius ar žalą, bet kokiu būdu susijusius su jo sprendimu nutraukti savo įsipareigojimų vykdymą pagal šią nuostatą.
Be to, Klientas įsipareigoja atlyginti Paslaugų teikėjui visus įsipareigojimus, žalą, nuostolius, išlaidas ar sąnaudas, patirtas dėl bet kokio tokio pažeidimo, Sutarties pažeidimo ir (ar) Sutarties nutraukimo.
Paslaugų teikėjas turi teisę apie tokius pažeidimus pranešti kompetentingoms institucijoms, kaip tai numatyta Taikytinuose integriteto teisės aktuose.
	Tiek Tiekėjas, tiek Pirkėjas privalo laikytis taikomų sankcijų, prekybos kontrolės bei kovos su korupcija teisės aktų. Todėl prašome į Sutarties specialiąsias sąlygas įtraukti šias „Sąžiningumo nuostatas“, įskaitant nuostatas dėl sankcijų ir prekybos kontrolės teisės aktų laikymosi.
	Siūlomos sąlygos negali būti įtrauktos, nes yra neproporcingos, perteklinės, ir neatitinka viešojo pirkimo principų. Prašoma sąlyga yra akivaizdžiai pritaikyta konkretaus tiekėjo veiklai, jos įtraukimas neužtikrintų lygiateisiškumo ir galimai ribotų kitų tiekėjų galimybes dalyvauti pirkime. 
Papildomai pažymėtina, kad sutarties BD 18.4.10 p. nurodoma Antikorupcinė politika ir Etikos kodeksas pilnai padengia reikalavimus dėl integriteto bei žmogaus teisių užtikrinimo.

	5.
	Sutarties SD naujas 11. punktas
	Prašome įtraukti naują punktą
11. Kibernetinis saugumas
Paslaugos, kurias teikia Paslaugų teikėjas, gali būti susijusios su Kliento sistema (toliau – Sistema), kuri suprojektuota taip, kad būtų prijungta ir perduotų informaciją bei duomenis per tinklo sąsają. Visa atsakomybė už saugaus ryšio tarp Sistemos ir Kliento tinklo bei bet kurio kito tinklo (jei taikytina) užtikrinimą ir nuolatinį palaikymą tenka tik Klientui.
Tik Klientas yra atsakingas už visų tinkamų techninių ir organizacinių priemonių nustatymą, įdiegimą ir palaikymą (įskaitant, bet neapsiribojant, ugniasienių diegimą, autentifikavimo priemonių taikymą, duomenų šifravimą, antivirusinių programų diegimą ir pan.), siekiant apsaugoti Paslaugas, savo tinklą ir išorines sąsajas nuo bet kokių saugumo pažeidimų, neteisėtos prieigos, trikdymo, įsilaužimo, duomenų ar informacijos nutekėjimo ir (ar) vagystės ar praradimo.
Neatsižvelgiant į bet kokias priešingas šios Sutarties nuostatas ir nepriklausomai nuo to, ar Sutartis yra nutraukta, ar nenutraukta, Paslaugų teikėjas, jo subrangovai, Paslaugų teikėjo ir jo subrangovų susiję asmenys bei jų darbuotojai jokiais atvejais neatsako už bet kokius nuostolius ar žalą, susijusius su tokiais saugumo pažeidimais, neteisėta prieiga, trikdymu, įsilaužimu, duomenų ar informacijos nutekėjimu, vagyste ar praradimu, o Klientas įsipareigoja ginti ir atlyginti žalą visoms minėtoms šalims nuo ir dėl bet kokių su tuo susijusių reikalavimų dėl žalos atlyginimo ir (ar) nuostolių.
	Prašome į Paslaugų teikimo sutartį – specialiųjų sąlygų dokumentą įtraukti nuostatas „Kibernetinis saugumas“.
	Į prašymą atsižvelgiama iš dalies - siūloma nuostata neproporcinga, nes ji vienašališkai perkelia visą kibernetinio saugumo riziką ir atsakomybę Klientui, visiškai eliminuoja tiekėjo atsakomybę net už jo (ir subrangovų) veiksmus ir naudojamos tiekėjo įrangos saugumą. Atsižvelgiant į tai, kad sutarties vykdymo metu laimėjęs tiekėjas jungsis prie Kliento elektros įrenginių sistemos, Klientas sutinka, kad tikslinga apibrėžti minimalias saugumo pareigas ir subalansuotą atsakomybės paskirstymą. Dėl šios priežasties Sutarties SD papildomas nauju 8.3 punktu jį išdėstant taip:

8.3. Kibernetinis saugumas
8.3.1. Paslaugų teikėjas esant poreikiui jungtis prie Kliento elektros įrenginių sistemos (toliau – Sistema) tai atlieka tik su Kliento iš anksto suderintu būdu, ir minimaliai būtina apimtimi.
8.3.2. Klientas atsako už savo tinklo/Sistemos aplinkos saugumo priemones, tinkamų techninių ir organizacinių priemonių nustatymą, įdiegimą ir palaikymą (įskaitant, bet neapsiribojant, ugniasienių diegimą, autentifikavimo priemonių taikymą, duomenų šifravimą, antivirusinių programų diegimą ir pan.) ir prieigos suteikimo valdymą. Paslaugų teikėjas atsako už savo (ir subtiekėjų) darbuotojų veiksmus, naudojamų priemonių saugumą ir Kliento pateiktų pagrįstų kibernetinio saugumo reikalavimų laikymąsi.
8.3.3. Šalys atsako už tiesioginius nuostolius / žalą tiek, kiek jie kilo dėl atitinkamos šalies kaltės ir (ar) jų kontroliuojamų aplinkybių. Paslaugų teikėjas neatleidžiamas nuo atsakomybės už incidentus, kilusius dėl Paslaugų teikėjo (jo subtiekėjų) veiksmų / neveikimo ar šios Sutarties pažeidimo.
8.3.4. Paslaugų teikėjas apie bet kokį įtariamą ar įvykusį saugumo incidentą, galintį paveikti Sistemą ar Kliento duomenis, praneša nedelsdamas, bet ne vėliau kaip per 24 val., ir bendradarbiauja suvaldant bei tiriant incidentą.


	6. 
	Sutarties SD naujas 12. punktas
	Prašome įtraukti naują punktą
12 Duomenų nuostata
Tais atvejais, kai Paslaugų teikėjas arba bet kuris Paslaugų teikėjo susijęs asmuo gauna duomenis, sugeneruotus Klientui tiekiamais produktais ar teikiamomis paslaugomis (toliau – Duomenys), pavyzdžiui, paslaugų teikimo metu, įskaitant, bet neapsiribojant, paslaugų inžineriją, paleidimą (pradėjimą eksploatuoti), nuotolinę ar vietinę diagnostiką, garantinius ar kokybės trūkumų šalinimo darbus ar patikrinimus, Paslaugų teikėjas ir (arba) jo susiję asmenys turi teisę saugoti ir naudoti tokius Duomenis teisėtais verslo tikslais, įskaitant, bet neapsiribojant, bet kokių susitarimų su Klientu vykdymu, teisės aktų reikalavimų laikymusi, stebėsena, produktų funkcionalumo palaikymu ir (arba) gerinimu, moksliniais tyrimais bei naujų produktų ir (arba) paslaugų kūrimu.
Paslaugų teikėjas ir (arba) jo susiję asmenys turi teisę pasitelkti trečiuosius asmenis Duomenų tvarkymui vykdant savo verslo veiklą. Tais atvejais, kai Paslaugų teikėjas ir (arba) jo susiję asmenys perduoda Duomenis tretiesiems asmenims, nepriklausantiems Paslaugų teikėjo tiekimo grandinei, Paslaugų teikėjas ir (arba) jo susiję asmenys įsipareigoja prieš perduodant Duomenis juos agreguoti ir (arba) kitaip anonimizuoti taip, kad iš tokių Duomenų nebūtų galima identifikuoti Kliento.
Klientas sutinka, kad, tiek, kiek Klientas jau turi tiesioginę prieigą prie Duomenų pagal Europos Sąjungos Duomenų aktą, Klientas atsisako teisės reikalauti iš Paslaugų teikėjo neatlygintinai suteikti prieigą prie tokių Duomenų.
Klientas gali susipažinti su Europos Sąjungos Duomenų akto informaciniais pranešimais, taikomais Paslaugų teikėjo produktams ir paslaugoms, interneto svetainėje: https://library.abb.com/
	Vadovaujantis ES duomenų įstatymu, prašome į Paslaugų teikimo sutartį – specialiųjų sąlygų dokumentą įtraukti šias duomenų nuostatas.
	Siūloma korekcija nebus atliekama. Sąlyga yra pritaikyta konkretaus tiekėjo verslo modeliui, atsižvelgiant į tai, kad vykdomas skelbiamas viešasis pirkimas tokios sąlygos įtraukimas neužtikrintų lygiateisiškumo ir galimai ribotų kitų tiekėjų galimybes dalyvauti pirkime. 
Taip pat pažymėtina, kad sąlyga suteikia tiekėjui perteklines teises į Kliento duomenis bei nepagrįstai riboja Kliento teises pagal ES Duomenų aktą, dėl ko sukuriamos Klientui nepriimtinos rizikos.


	7. 
	Sutarties SD naujas 13. punktas
	Prašome pakeisti Sutarties bendrųjų sąlygų 19.1 punktą šiuo punktu:
13. Licencija, techninės informacijos naudojimas. Nepaisant jokių kitų Sutarties nuostatų, įskaitant Specialiąsias sąlygas, Bendrąsias sąlygas ir Užsakymą, Tiekėjas pasilieka visas teises, nuosavybės teisę ir interesą į bet kokias Prekes ir intelektinės nuosavybės teises, kurias Tiekėjas turėjo, sukūrė, sugalvojo ar atrado iki šios Sutarties sudarymo, arba kurias turi, sukuria ar atranda nepriklausomai nuo veiklos, vykdomos pagal šią Sutartį.
Jei Tiekėjas ir Pirkėjas raštu nesusitaria kitaip, Tiekėjui priklauso visos teisės, nuosavybės teisė ir interesas į bet kokias Prekes ir (ar) Paslaugas bei intelektinės nuosavybės teises, kurias Tiekėjas sukuria, sugalvoja ar atranda vykdydamas šią Sutartį, taip pat visos teisės, nuosavybės teisė ir interesas į bet kokias intelektinės nuosavybės teises, įkūnytas Prekėse ir (ar) Paslaugose.
Tiekėjas suteikia Pirkėjui neperleidžiamą, neišimtinę ir visiškai apmokėtą licenciją naudoti tokias intelektinės nuosavybės teises įprastam Prekių naudojimui pagal Sutartį.

	Tiekėjo ar su juo susijusių asmenų sukurta intelektinė nuosavybė yra ilgametės, dešimtmečius trunkančios Tiekėjo patirties bei reikšmingų investicijų į mokslinius tyrimus ir eksperimentinę plėtrą rezultatas, kuris nėra atlygintinas pagal šioje Sutartyje nustatytą Prekių / atsarginių dalių kainą.
Klientui reikalingos tik tos intelektinės nuosavybės teisės, kurios yra būtinos tinkamam iš Tiekėjo įsigytų Prekių / atsarginių dalių naudojimui, priežiūrai ir aptarnavimui užtikrinti.
Todėl optimaliu sprendimu laikytinas susitarimas, kad Tiekėjas suteikia Pirkėjui intelektinės nuosavybės licenciją Prekių / atsarginių dalių eksploatavimui ir priežiūrai, o ne perduoda intelektinės nuosavybės teisių nuosavybę..
	Korekcija nebus atliekama, nes atsižvelgiant į pirkimo objektą yra perteklinė ir neproporcinga. Klientas jau turi teisę eksploatuoti įrangą ir tiekėjas neturi pagrindo riboti Kliento teisės naudoti techninę informaciją, kuri yra būtina įrangos veikimui.
Pirkimo objektas nėra kūrybinis ar vystymo pobūdžio ir siūloma sąlyga yra nesusijus su perkamomis aptarnavimo paslaugomis 




PRIDEDAMA:
2026.05.29 2.5. Prekių tiekimo sutarties SD.

